theophilus-apologetics.ad-autolycum 3.12
Ἔτι μὴν καὶ περὶ δικαιοσύνης , ἧς ὁ νόμος εἴρηκεν , ἀκόλουθα εὑρίσκεται καὶ τὰ τῶν προφητῶν καὶ τὰ τῶν εὐαγγελίων ἔχειν , διὰ τὸ τοὺς πάντας πνευματοφόρους ἑνὶ πνεύματι θεοῦ λελαληκέναι . ὁ γοῦν Ἠσαΐας οὕτως ἔφη · ἀφέλετε τὰς πονηρίας ἀπὸ τῶν ψυχῶν ὑμῶν , μάθετε καλὸν ποιεῖν , ἐκζητήσατε κρίσιν , ῥύσασθε ἀδικούμενον , κρίνατε ὀρφανῷ , καὶ δικαιώσατε χήραν . ἔτι ὁ αὐτὸς , διάλυε , φησὶ , πάντα σύνδεσμον ἀδικίας , λύε στραγγαλίας βιαίων συναλλαγμάτων , ἀπόστελλε τεθραυσμένους ἐν ἀφέσει , καὶ πᾶσαν συγγραφὴν ἄδικον διάσπα , διάθρυπτε πεινῶντι τὸν ἄρτον σου , καὶ πτωχοὺς ἀστέγους εἰσάγαγε εἰς τὸν οἶκόν σου . ἐὰν ἴδῃς γυμνὸν περίβαλλε , καὶ ἀπὸ τῶν οἰκείων τοῦ σπέρματός σου οὐχ ὑπερόψῃ . τότε ῥαγήσεται πρώϊμον τὸ φῶς σου , καὶ τὰ ἰάματά σου ταχὺ ἀνατελεῖ · καὶ προπορεύσεται ἔμπροσθέν σου ἡ δικαιοσύνη σου . ὁμοίως καὶ Ἱερεμίας , στῆτε , φησὶν , ἐπὶ ταῖς ὁδοῖς , καὶ ἴδετε , καὶ ἐπερωτήσατε ποία ἐστὶν ἡ ὁδὸς Κυρίου τοῦ θεοῦ ἡμῶν ἡ ἀγαθὴ , καὶ βαδίζετε ἐν αὐτῇ , καὶ εὑρήσετε ἀνάπαυσιν ταῖς ψυχαῖς ὑμῶν . κρίμα δίκαιον κρίνετε , ὅτι ἐν τούτοις ἐστὶ τὸ θέλημα Κυρίου τοῦ θεοῦ ὑμῶν . ὡσαύτως καὶ Ὠσηὲ λέγει · φυλάσσεσθε κρίμα , καὶ ἐγγίζετε πρὸς Κύριον τὸν θεὸν ὑμῶν , τὸν στερεώσαντα τὸν οὐρανὸν , καὶ κτίσαντα τὴν γῆν . καὶ ἕτερος Ἰωὴλ ἀκόλουθα τούτοις ἔφη · συναγάγετε λαὸν , ἁγιάσατε ἐκκλησίαν , εἰσδέξασθε πρεσβυτέρους , συναγάγετε νήπια θηλάζοντα μαστοὺς , ἐξελθέτω νυμφίος ἐκ τοῦ κοιτῶνος αὐτοῦ , καὶ νύμφη ἐκ τοῦ παστοῦ αὐτῆς , καὶ εὔξασθε πρὸς Κύριον τὸν θεὸν ὑμῶν ἐκτενῶς , ὅπως ἐλεήσῃ ὑμᾶς , καὶ ἐξαλείψει τὰ ἁμαρτήματα ὑμῶν . ὁμοίως καὶ ἕτερος Ζαχαρίας · τάδε λέγει Κύριος παντοκράτωρ · κρίμα ἀληθείας κρίνετε , καὶ ἔλεος καὶ οἰκτιρμὸν ποιεῖτε ἕκαστος πρὸς τὸν πλησίον αὐτοῦ , καὶ χήραν καὶ ὀρφανὸν καὶ προσήλυτον μὴ καταδυναστεύσητε , καὶ κακίαν ἕκαστος μὴ μνησικακείτω τῷ ἀδελφῷ αὐτοῦ ἐν ταῖς καρδίαις ὑμῶν , λέγει Κύριος παντοκράτωρ .
Lemmas: ἔτι μήν καί περί δικαιοσύνη , ὅς ὁ νόμος λέγω , ἀκόλουθος εὑρίσκω καί ὁ ὁ προφήτης καί ὁ ὁ εὐαγγέλιον ἔχω , διά ὁ ὁ πᾶς πνευματοφόρος εἷς πνεῦμα θεός λαλέω . ὁ γοῦν Ἠσαΐας οὕτως φημί · ἀφαιρέω ὁ πονηρία ἀπό ὁ ψυχή σύ , μανθάνω καλός ποιέω , ἐκζητέω κρίσις , ἐρύω ἀδικέω , κρίνω ὀρφανός , καί δικαιόω χήρα . ἔτι ὁ αὐτός , διαλύω , φημί , πᾶς σύνδεσμος ἀδικία , λύω στραγγαλιάω βίαιος συνάλλαγμα , ἀποστέλλω θραύω ἐν ἄφεσις , καί πᾶς συγγραφή ἄδικος διασπάω , διαθρύπτω πεινάω ὁ ἄρτος σύ , καί πτωχός ἄστεγος εἰσάγω εἰς ὁ οἶκος σύ . ἐάν ὁράω γυμνός περιβάλλω , καί ἀπό ὁ οἰκεῖος ὁ σπέρμα σύ οὐ ὑπεροράω . τότε ῥήγνυμι πρώϊμος ὁ φάος σύ , καί ὁ ἴαμα σύ ταχύς ἀνατέλλω · καί προπορεύω ἔμπροσθεν σύ ὁ δικαιοσύνη σύ . ὅμοιος καί Ἰερεμίας , ἵστημι , φημί , ἐπί ὁ ὁδός , καί ὁράω , καί ἐπερωτάω ποῖος εἰμί ὁ ὁδός κύριος ὁ θεός ἐγώ ὁ ἀγαθός , καί βαδίζω ἐν αὐτός , καί εὑρίσκω ἀνάπαυσις ὁ ψυχή σύ . κρίμα δίκαιος κρίνω , ὅτι ἐν οὗτος εἰμί ὁ θέλημα κύριος ὁ θεός σύ . ὡσαύτως καί Ὠσηέ λέγω · φυλάσσω κρίμα , καί ἐγγίζω πρός κύριος ὁ θεός σύ , ὁ στερεόω ὁ οὐρανός , καί κτίζω ὁ γῆ . καί ἕτερος Ἰωήλ ἀκόλουθος οὗτος φημί · συνάγω λαός , ἁγιάζω ἐκκλησία , εἰσδέχομαι πρέσβυς , συνάγω νήπιος θηλάζω μαστός , ἐξέρχομαι νυμφίος ἐκ ὁ κοιτών αὐτός , καί νύμφη ἐκ ὁ παστός αὐτός , καί εὔχομαι πρός κύριος ὁ θεός σύ ἐκτενής , ὅπως ἐλεέω σύ , καί ἐξαλείφω ὁ ἁμάρτημα σύ . ὅμοιος καί ἕτερος Ζαχαρίας · ὅδε λέγω κύριος παντοκράτωρ · κρίμα ἀλήθεια κρίνω , καί ἔλεος καί οἰκτιρμός ποιέω ἕκαστος πρός ὁ πλησίος αὐτός , καί χήρα καί ὀρφανός καί προσήλυτος μή καταδυναστεύω , καί κακία ἕκαστος μή μνησικακέω ὁ ἀδελφός αὐτός ἐν ὁ καρδία σύ , λέγω κύριος παντοκράτωρ .